
ข้อมูลประกอบการพิจารณาจัดตั้งสถาบันพัฒนาฝีมือแรงงานมุกดาหาร
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่ 
		      สำนักงานพัฒนาฝีมือแรงงานมุกดาหารมีกระบวนการฝึกอบรมที่สอดคล้องกับความต้องการของพื้นที่ตั้งแต่ต้นน้ำถึงปลายน้ำ ได้แก่ การฝึกอบรม การทดสอบมาตรฐานฝีมือแรงงานแห่งชาติ และการรับรองความรู้ความสามารถ (License) การพัฒนาด้านความรู้ ทักษะ และทัศนคติ ซึ่งเน้นการปฏิบัติ สามารถนำไปใช้ประโยชน์ในการประกอบอาชีพ โดยมีหลักสูตรที่หลากหลาย มีเป้าหมายที่ชัดเจน และมีการติดตามผลการมีงานทำทุกโครงการภายหลังจากการฝึกอบรม 3 เดือน เนื่องจากอยู่ในเส้นทางระเบียงเศรษฐกิจแนวตะวันออก-ตะวันตก (East-West Economics Corridor : EWEC) ได้จัดทำโครงการ "การพัฒนาทักษะฝีมือด้านการควบคุมกระบวนการผลิตด้วยระบบอัตโนมัติ" โลจิสติกส์เพื่อรองรับการขนสะพานมิตรภาพไทย-ลาวแห่งที่ 2 (ท่าเรือบก) ซึ่งเป็นประตูเชื่อมโยงอาเซียน โรงงานแปรรูปสินค้าเกษตรที่สำคัญของจังหวัด เช่น อ้อย แป้งมัน และยางพารา เมืองอัจฉริยะมุกดาหาร ดำเนินการพัฒนาทักษะฝีมือด้านการควบคุมกระบวนการผลิตด้วยระบบอัตโนมัติผ่านเทคโนโลยีชั้นสูง
(2)  บทบาทและทิศทางการดำเนินงานของกรมในอนาคต
(2.1) การเป็นผู้ขับเคลื่อนนโยบาย (Policy Advisor) โดยการจัดทำแผนพัฒนากำลังแรงงาน
จังหวัด ภายใต้คณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) 
     (2.2) การรักษา การบังคับใช้กฎหมาย และการอนุมัติ อนุญาต (Regulator) 
     (2.3) การส่งเสริมและการถ่ายทอดองค์ความรู้ (Facilitator) 
     (2.4) การลดบทบาทการเป็นผู้ดำเนินการ (Operator) 
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี) 	       
     (3.1) ด้านปริมาณ แรงงานมีทักษะเพิ่มขึ้น ไม่น้อยกว่าปีละ 2,440 คน รวม 3 ปี จำนวน 7,320 คน
และผู้ที่ผ่านการพัฒนามีรายได้เพิ่มขึ้น ไม่น้อยกว่า 500 บาท/วัน (คำนวณจากค่าเฉลี่ยค่าจ้างตามมาตรฐานฝีมือแรงงาน) ซึ่งสูงกว่าค่าแรงงานขั้นต่ำของจังหวัดมุกดาหาร 323 บาท/วัน คาดว่าสามารถเพิ่มมูลค่าทางเศรษฐกิจของจังหวัดมุกดาหารได้ 445.30 ล้านบาท/ปี และเพิ่มผลิตภาพแรงงานร้อยละ 3 ต่อปี
	(3.2) ด้านคุณภาพ ได้แก่ (1) แรงงานในพื้นที่จังหวัดมุกดาหาร สามารถนำความรู้ และทักษะไปใช้ในการประกอบอาชีพและเข้าสู่ระบบการทำงานภาคอุตสาหกรรมต่าง ๆ ได้ตามความสามารถเฉพาะด้าน ทำให้เกิดผลิตภาพแรงงานเพิ่มขึ้น (2) สถานประกอบกิจการในพื้นที่จังหวัดมุกดาหารและพื้นที่ใกล้เคียง เกิดการจ้างงานแรงงานที่มีทักษะสูง และลดการสูญเสียในกระบวนการผลิต (3) ประชาชนได้รับการบริการที่ดีมีคุณภาพ และ (4) ช่วยลดปัญหาการเคลื่อนย้ายแรงงานออกนอกพื้นที่ ลดปัญหาการก่ออาชญากรรมของประเทศ
ส่วนที่ 2 เหตุผลประกอบการจัดตั้งสถาบันพัฒนาฝีมือแรงงานจังหวัด รายจังหวัด (25 จังหวัดเดิม + 20 จังหวัดใหม่)           
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	(1) เพื่อรองรับเขตพัฒนาเศรษฐกิจพิเศษจังหวัดมุกดาหาร เนื่องจากอยู่ในเส้นทางระเบียงเศรษฐกิจแนวตะวันออก-ตะวันตก (East-West Economics Corridor : EWEC) ได้จัดทำโครงการ "การพัฒนาทักษะฝีมือด้านการควบคุมกระบวนการผลิตด้วยระบบอัตโนมัติ" เนื่องจากมีครุภัณฑ์และอุปกรณ์การฝึกด้านการควบคุมกระบวนการผลิตด้วยระบบอัตโนมัติ (2) พัฒนาศักยภาพแรงงานด้านโลจิสติกส์เพื่อรองรับการขนสะพานมิตรภาพไทย-ลาวแห่งที่ 2 (ท่าเรือบก) ซึ่งเป็นประตูเชื่อมโยงอาเซียน (3) เพิ่มผลิตภาพแรงงานรองรับโรงงานแปรรูปสินค้าเกษตรที่สำคัญของจังหวัด เช่น อ้อย แป้งมัน และยางพารา เป็นต้น (4) ส่งเสริมเมืองอัจฉริยะมุกดาหาร ดำเนินการพัฒนาทักษะฝีมือด้านการควบคุมกระบวนการผลิตด้วยระบบอัตโนมัติ ผ่านเทคโนโลยีชั้นสูง

	2. เป้าหมายการพัฒนากำลังแรงงานของจังหวัด 
	ได้กำหนดเป้าหมายในการพัฒนาศักยภาพแรงงาน เพื่อสนับสนุนจุดเน้นของจังหวัด           4 ด้าน ดังนี้   1) ด้านอุตสาหกรรมการผลิต โดยการพัฒนาเทคโนโลยีชั้นสูงด้วยระบบอัตโนมัติ 2) ด้านโลจิสติกส์ โดยการพัฒนาศักยภาพเรื่องการกระจายสินค้าอัจฉริยะ          3) ด้านเทคโนโลยีการเกษตร โดยการควบคุมระบบน้ำอัตโนมัติด้วยสมาร์ทโฟน เทคโนโลยีพลังงานแสงอาทิตย์รองรับเกษตรอัจฉริยะ และการบริหารจัดการตลาดออนไลน์ และ 4) ด้านท่องเที่ยวและบริการ โดยการให้บริการอย่างมืออาชีพ พนักงานต้อนรับ การบริการที่ประทับใจ และการบริหารจัดการตลาดออนไลน์

	3. ความต้องการกำลังแรงงานจังหวัด (Demand)
	[bookmark: _GoBack]จากการเป็นผู้ขับเคลื่อนนโยบาย (Policy Advisor) โดยการจัดทำแผนพัฒนากำลังแรงงานจังหวัด ภายใต้คณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.)  สำนักงานพัฒนาฝีมือแรงงานมุกดาหาร ดำเนินการจัดประชุมเชิงปฏิบัติการจัดทำแผนพัฒนากำลังคน ประจำปีงบประมาณ พ.ศ. 2565-2570 เมื่อวันที่ 27 มกราคม 2565 เพื่อวิเคราะห์ข้อมูลความต้องการด้านแรงงานในพื้นที่ โดยการจัดทำแผนพัฒนากำลังแรงงานจังหวัดมุกดาหาร พ.ศ. 2565 – 2570 ทำให้ทราบถึงความต้องการจำนวนแรงงานรายสาขาตามจุดเน้นของจังหวัดมุกดาหาร ได้แก่ 1) ด้านอุตสาหกรรมการผลิต จำนวน 8,244 คน  2) ด้านอุตสาหกรรมการท่องเที่ยวและบริการ จำนวน 26,350 คน  3) ด้านอุตสาหกรรมโลจิสติกส์ จำนวน 9,300 คน และ  4) ด้านอุตสาหกรรมการเกษตรและปศุสัตว์ จำนวน 9,358 คน

	4. การพัฒนากำลังแรงงาน (Supply)
	ในปีงบประมาณ พ.ศ. 2564 มีหน่วยงานภาคการศึกษา 8 แห่ง และหน่วยงานเครือข่ายภาครัฐ 13 แห่ง ได้พัฒนาศักยภาพกำลังแรงงาน ในด้านต่างๆ เพื่อสนับสนุนภาคธุรกิจและบริการของจังหวัด ดังนี้ (1) ด้านการเกษตร จำนวน 246 คน (2) ด้านอุตสาหกรรม จำนวน 2,090 คน (3) ด้านบริการ จำนวน 1,078 คน (4) ด้านโลจิสติกส์ จำนวน 446 คน เพื่อรองรับความต้องการกำลังแรงงานในอนาคตจากการจัดทำแผนพัฒนากำลังคนของจังหวัดมุกดาหาร ปี พ.ศ.2565-2570 จึงได้กำหนดหลักสูตรการพัฒนาศักภาพแรงงาน ตามจุดเน้นของจังหวัดมุกดาหาร ดังนี้ (1) อุตสาหกรรมการเกษตรและปศุสัตว์ เช่น การประยุกต์ใช้งาน IOT สำหรับการเกษตร การควบคุมระบบน้ำอัตโนมัติด้วยสมาร์ทโฟน เทคโนโลยีพลังงานแสงอาทิตย์รองรับเกษตรอัจฉริยะ และการบริหารจัดการตลาดออนไลน์ (2) อุตสาหกรรมการผลิต โดยกระดับฝีมือแรงงาน (Up-skill) ฟื้นฟูทักษะ (Re-skill) ทดสอบมาตรฐานฝีมือแรงงานแห่งชาติ และรับรองความรู้ความสามารถในสาขาที่อาจเป็นอันตรายต่อสาธารณะ (3) อุตสาหกรรมการท่องเที่ยวและบริการ เช่น การให้บริการอย่างมืออาชีพ พนักงานต้อนรับ การบริการที่ประทับใจ และการบริหารจัดการตลาดออนไลน์ และ (4) อุตสาหกรรมโลจิสติกส์ เช่น เทคนิคการตรวจสอบคุณภาพด้านโลจิสติกส์  การวิเคราะห์และแก้ไขปัญหา (Problem Solving)  และหลักสูตรตัวแทนออกของ (Customs broken)  

	5. กลไกการพัฒนากำลังแรงงาน
	[bookmark: _Hlk95653958]กลไกที่ทำให้การพัฒนากำลังแรงงาน ซึ่งต้องอาศัยความร่วมมือในรูปแบบ (1) การดำเนินงานของคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) และ (2) กลไกการบูรณาการทำงานร่วมกับภาครัฐและเอกชน  การดำเนินโครงการ 1 จังหวัด 1 โครงการ “ด้านการพัฒนาทักษะฝีมือด้านการควบคุมกระบวนการผลิตด้วยระบบอัตโนมัติ" เพื่อสร้างแรงงานคุณภาพสู่ตลาดแรงงาน โดยภาคการศึกษานำนักศึกษาชั้นปีสุดท้ายในระดับประกาศนียบัตรวิชาชีพชั้นสูง และระดับปริญญาตรี เข้าอบรมหลักสูตรเตรียมเข้าทำงาน ประมาณ 2 - 3 เดือน แบ่งการดำเนินงานเป็นสองส่วน ได้แก่ (1) การพัฒนาทักษะฝีมือให้แก่แรงงานตามความต้องการของสถานประกอบกิจการ ซึ่งผู้รับผิดชอบหลัก คือ สำนักงานพัฒนาฝีมือแรงงานมุกดาหาร โดยมีสถาบันการศึกษา เช่น มหาวิทยาลัยนครพนม มหาวิทยาลัยเทคโนโลยีราชมงคลอีสาน วิทยาเขตสกลนคร วิทยาลัยการอาชีพนวมินทราชินีมุกดาหาร และวิทยาลัยชุมชนมุกดาหาร เป็นต้น เป็นหน่วยงานสนับสนุน (2) การพัฒนาด้านทักษะชีวิต โดยมีบริษัท เอ็นเทคโพลิเมอร์ จำกัด และบริษัทนาคิเทค จำกัด เป็นหน่วยงานหลัก และมีหอการค้าจังหวัด สภาอุตสาหกรรมจังหวัด เป็นหน่วยงานสนับสนุน 

	6. ประมาณการค่าใช้จ่ายที่เพิ่มขึ้น
	ค่าประจำตำแหน่งผู้อำนวยการต้น (ตำแหน่งใหม่) – ค่าตำแหน่งนักวิชาการพัฒนาฝีมือแรงงานชำนาญการพิเศษ (ตำแหน่งเดิม)   
(11,200 บาท x 12 เดือน) - (3,500 บาท x 12 เดือน)
= 134,400 บาท – 42,000 บาท
= 92,400 บาทต่อปี
งบลงทุน และงบดำเนินงาน ตามที่ได้รับจัดสรร

	7. ผลสัมฤทธิ์ที่คาดว่าจะได้รับ

	ผลผลิต (Out put)
1. แรงงานมีทักษะเพิ่มขึ้น ไม่น้อยกว่าปีละ 2,440 คน
         2. แรงงานที่ผ่านการพัฒนามีรายได้เพิ่มขึ้น ไม่น้อยกว่า 500 บาท/วัน (คำนวณจากค่าเฉลี่ยค่าจ้างตามมาตรฐานฝีมือแรงงาน) ซึ่งสูงกว่าค่าแรงงานขั้นต่ำของจังหวัดมุกดาหาร 323 บาท/วัน คาดว่าสามารถเพิ่มมูลค่าทางเศรษฐกิจของจังหวัดมุกดาหารได้ 445.30 ล้านบาท/ปี
3. ผลิตภาพแรงงานเพิ่มขึ้น ร้อยละ 3 ต่อปี
4. สนับสนุนการพัฒนาเพื่อเพิ่มมูลค่าในการขยายตัวด้านเศรษฐกิจของจังหวัดมุกดาหาร ขยายตัวร้อยละ 5.79
ผลลัพธ์ (Out come)
1. แรงงานมีทักษะเพิ่มขึ้น ตรงตามความต้องการของผู้ประกอบการไม่น้อยกว่าร้อยละ 80
2. แรงงานมีรายได้เพิ่มขึ้น ไม่น้อยกว่า 12,000 – 15,000 บาท
3. ผลิตภาพแรงงานของจังหวัดมุกดาหารเพิ่มขึ้น ไม่น้อยกว่าร้อยละ 2
ผลกระทบ (Impact)
1. แรงงานมีทักษะและรายได้เพิ่มขึ้น ส่งผลให้ประมาณการรายได้ต่อหัวของประชากรเพิ่มขึ้น ร้อยละ 2
2. ผลิตภัณฑ์มวลรวมของจังหวัดเพิ่มขึ้น ร้อยละ 2
         3. ความสามารถในการแข่งขันของจังหวัดมุกดาหารสูงขึ้น 1 อันดับ


 

